CELEX: E2007J0006
Language: ro
Date: 2008-09-18
Title: Hotărârea Curții din 5 martie 2008 în cauza E-6/07 — HOB vín ehf. și Faxaflóahafnir sf. (Tarife portuare — Taxe cu efect echivalent taxelor vamale — Impozite naționale — Libera circulație a mărfurilor)

18.9.2008   
            
            
               RO
            
            
               Jurnalul Oficial al Uniunii Europene
            
            
               C 239/20
            
         
      HOTĂRÂREA CURȚII
   
   din 5 martie 2008
   în cauza E-6/07
   HOB vín ehf. și Faxaflóahafnir sf.
   
      (Tarife portuare — Taxe cu efect echivalent taxelor vamale — Impozite naționale — Libera circulație a mărfurilor)
   
   (2008/C 239/09)
   În cauza E-6/07 dintre HOB vín ehf. și Faxaflóahafnir sf. — Cerere înaintată Curții de către Hæstiréttur Íslands (Curtea Supremă a Islandei), privind normele în materie de liberă circulație a mărfurilor în interiorul SEE, Curtea, alcătuită din Henrik Bull, judecător raportor, Carl Baudenbacher, președinte și Thorgeir Örlygsson, judecător, a emis la 5 martie 2008 hotărârea, al cărei dispozitiv prevede următoarele:
   
               1.
            
            
               Perceperea de tarife pentru serviciile portuare furnizate de către un parteneriat deținut de mai multe municipalități trebuie evaluată în temeiul articolului 14 SEE dacă nu există alte porturi alternative celor deținute de parteneriat în zona deservită în mod normal de aceste porturi.
            
         
               2.
            
            
               Un tarif portuar cum este cel în cauză nu constituie o discriminare contrară articolului 14 SEE în ceea ce privește importul băuturilor alcoolice față de băuturile alcoolice de pe piața națională atât timp cât motivul pentru care doar băuturile alcoolice importate fac obiectul tarifului este faptul că băuturile alcoolice naționale nu sunt transportate pe mare și, prin urmare, nu necesită servicii portuare, iar organismul care stabilește tariful pentru serviciile portuare nu stabilește tariful pentru serviciile comparabile necesare pentru transportul băuturilor alcoolice naționale.
               Pentru ca un astfel de tarif să reprezinte o încălcare a articolului 14 SEE prin discriminarea băuturilor alcoolice importate față de băuturile alcoolice naționale, trebuie ca tarifele, pe piața în cauză, să aibă ca efect reducerea consumului potențial al produselor importate în beneficiul produselor naționale concurente.